open-index/open-wikipedia-markdown huggingface dataset:
Nof HaGalil

**Nof HaGalil** () eli entinen **Nasaret Illit** () on kaupunki Israelin Pohjoisella hallintoalueella. Vanhalta nimeltään Nasaret Illit eli Ylä-Nasaret sijaitsee Nasaretin vieressä, mutta arabienemmistöisestä Nasaretista poiketen kaupungin asukkaat ovat pääosin juutalaisia. Kaupungin nimi vaihdettiin uuteen äänestyksen jälkeen vuonna 2019. Kaupunki perustettiin vuonna 1957 ja vuoden 2017 lopussa sen asukasluku oli 40&nbsp;596.

## Historia

Juutalaiset valtasivat Nasaretin Israelin itsenäisyyssodan aikana vuonna 1948. Monista muista Palestiinan asutuskeskuksista poiketen suuri osa kaupungin arabiväestöstä jäi Nasaretiin. Nasaretin ja laajemmin Galilean suuren arabiväestön vastapainoksi päätettiin perustaa vuonna 1957 juutalainen kaupunki Nasaret Illit eli Ylä-Nasaret Nasaretin viereisille kukkuloille. Maa takavarikoitiin paikallisilta. Kaupungin aseman Nasaret Illit sai vuonna 1974.

Nasaret Illit sai uuden nimen Nof Hagalil vuonna 2019. Nimi vaihdettiin paikallisten äänestyksen mukaisesti, koska paikka sekoitettiin usein kuuluisampaan Nasaretin kaupunkiin.

## Talous
Nof Hagalilissa toimii useita suuria yrityksiä ja useita teollisuuslaitoksia. Kaupungin teollisuuteen lukeutuvat esimerkiksi elintarvike-, tekstiili-, elektroniikka- ja terästeollisuus. Kaupunki työllistää myös monia nasaretilaisia.

## Väestö
Nof Hagalilin asukasluku vuoden 2017 lopussa oli 40&nbsp;596. Kaupungin väestön valtaosa on juutalaisia. Vuonna 2012 arabit muodostivat virallisten lukujen mukaan 19,2&nbsp;% väestöstä ja epävirallisten arvioiden mukaan jopa 30&nbsp;%.

## Lähteet

## Aiheesta muualla
Apostolien päivä

**Apostolien päivä** on 6. sunnuntai helluntaista. Päivää on vietetty Pietarin ja Paavalin marttyyrikuolemien muistoksi keskiajalla, mutta nykyään Apostolien päivänä muistellaan kaikki apostoleja. Liturginen väri on punainen ja alttarikynttilöitä on neljä. Ensimmäinen lukukappale on 1. Moos. 12:1–4 ja toisena lukukappaleena joko Room. 1:1–7 tai 1. Tim. 1:12–17. Evankeliumitekstinä on Luuk. 5:1–11.

## Lähteet

## Aiheesta muualla

* Suomen evankelis-luterilaisen kirkon evankeliumikirja: Apostolien päivä
Me kolme ja jengi

**Me kolme ja jengi** () on S. E. Hintonin vuonna 1967 julkaistu romaani, joka on tyyliltään raju jengikuvaus. Kirjan päähenkilö on rasvaletti Ponyboy sekä hänen veljensä Sodapop ja Darry sekä muu jengi, Two-Bit, Dally, Johnny ja Steve. Kirjan pohjalta on tehty elokuva, jonka nimi on Outsiders – kolmen jengi.

## Juoni

Veljekset Ponyboy (Pony), Sodapop (Soda) ja Darrel (Darry)  asuvat yhdessä, koska heidän vanhempansa ovat kuolleet. Pojat kuuluvat jengiin, joka on nimeltään Rasvikset. Rasvikset ovat köyhempiä kuin keskiluokka ja he joutuvat tämän takia useasti tappeluihin. Jengiin kuuluvat lisäksi Johnny, Steve, Dallas (Dally) ja Two-Bit. Rasvikset tappelevat snobbareita vastaan, jotka ovat kaupungin rikkaimpiin kuuluvia.

Ponyboy tapaa elokuvissa Cherry Valance -nimisen tytön. He alkavat jutella ja Cherry ymmärtää, että he eivät ole pahoja nuorisorikollisia. Myös Ponyboy huomaa, etteivät kaikki rikkaat ole ilkeitä snobbareita. Cherry Valancen ja hänen ystävänsä poikaystävät näkevät heidät rasvisten seurassa ja suuttuvat. He alkavat myöhemmin hukuttaa Ponyboyta suihkulähteeseen. Johnny ottaa puukkonsa esiin ja puukottaa snobbaria ja pelastaa Ponyboyn hengen.

Ponyboy ja Johnny menevät Dallasin luo pyytämään apua, Dallas antaa Ponyboylle ja Johnnylle rahaa ja käskee heidän paeta maaseudulle kunnes tilanne rauhoittuu. Pojat piiloutuvat vanhaan kirkkoon maalla ja asuvat siellä jonkin aikaa. Johnny pyytää Ponyboyta leikkaamaan heidän pitkät tukkansa, joka on heidän jenginsä tunnusmerkki, ettei kukaan tunnistaisi heitä. Pian Dallas ilmestyy paikalle ja Johnny kertoo hänelle aikovansa ilmoittautua poliisille. 

Kirkkoon menee leikkimään muutama lapsi, vaikka heitä on kielletty menemästä sinne. Johnnyn/Ponyboyn tupakka sytyttää kirkon palamaan ja lapset ovat sisällä. He menevät kirkkoon pelastamaan lapsia. Kun he ovat pääsemässä ulos ikkunasta, painava puunpala tippuu Johnnyn selkään ja Ponyboyn selkä syttyy palamaan, mutta se saadaan tukahdetuksi. He joutuvat sairaalaan. 

Rasvikset voittavat tappelun, mikä tarkoittaa sitä, etteivät snobbarit enää tule heidän alueelleen. Pian Johnnyn tila huononee ja hän kuolee. Dallas ei kestänyt Johnnyn menettämistä, joten myöhemmin hän soittaa muille jengiläisille ja kertoo ryöstäneensä pienen sekatavarakaupan. He lähtevät apuun ja näkevät kun Dallas uhkailee poliiseja tyhjällä aseella, mutta koska poliisit eivät tiedä tätä, he ampuvat Dallasin ja hän kuolee. Juuri sitä hän halusi. Ponyboy kokee tämän kaikkein raskaimmin. Yhtenä iltana hän menettää kaksi jengiläistä. Lopulta hän kuitenkin yrittää palata normaaliin arkeen.
Harlin & Selin Productions

**Harlin & Selin Productions Oy** oli Renny Harlinin ja Markus Selinin 1990-luvun alussa perustama suomalainen elokuvayhtiö. Yhtiön toiminta lakkasi 1990-luvun puolivälissä, jonka jälkeen Markus Selin perusti Solar Films -elokuvayhtiön.

## Elokuvat ja televisiosarjat
* *[[Gladiaattorit]]* (1993) (TV-sarja)
* *[[Vintiöt]]* (1994) (TV-sarja)
* *[[Esa ja Vesa – auringonlaskun ratsastajat]]* (1994) (elokuva)
* *[[Samuli Edelmann]]: Live* (1995) (TV-ohjelma)

## Aiheesta muualla
* Harlin & Selin Productions Internet Movie Databasessa (IMDb.com)
M/T Esso Finlandia

**M/T Esso Finlandia** on ollut kahden kauppalaivan nimenä:

*M/T Esso Finlandia (1950), Esso Oy:n vuonna 1950 valmistunut tankkeri
*M/T Esso Finlandia (1981), , Esso Oy:n vuonna 1981 valmistunut tankkeri

## Lähteet
Veturimiehet heiluttaa

**Veturimiehet heiluttaa** on 4. syyskuuta 1992 ensi-iltansa saanut suomalainen elokuva. Elokuva kuvattiin suurimmaksi osaksi Porissa, mutta sitä kuvattiin myös Helsingissä, Espoossa, Lappeenrannassa ja Sipoossa elo–marraskuussa 1991 ja tammikuussa 1992. *Veturimiehet heiluttaa* sai ensi-iltansa Ruotsissa 26. maaliskuuta 1993.

Elokuva oli Kari Paljakan ensimmäinen kokoillan elokuva. Se pohjautuu Juha Lehtovuoren käsikirjoitukseen, joka voitti vuonna 1990 Suomen elokuvasäätiön käsikirjoituskilpailun, 100&nbsp;000 markan suuruisen "Käsikirjoitus-Finlandian". Elokuva julkaistiin Finnkinon toimesta VHS-kasetille ja VLMedia Oy julkaisi elokuvan DVD:lle 4K-digitoituna KAVI:n toimesta vuonna 2016.

Elokuva kertoo kaveruksista, joista toinen lähtee opiskelemaan Helsingin yliopistoon, ja toinen jää Poriin löytämättä oikein elämälleen suuntaa. Lopulta vanha ystävyys huipentuu kolmiodraamaan yhteisen ihastuksen takia. Tosielämän opiskelukaverit, Teatterikorkeakoulusta juuri valmistuneet Santeri Kinnunen ja Samuli Edelmann saivat elokuvasta hyvän alun uralleen.

## Näyttelijät

## Muut tekijät

* Äänitys: Jussi Olkinuora, Jussi Väntänen
* Puvustus: Marja Uusitalo
* Maskeeraus: Kaija Ilomäki
* Kampaukset: Kaija Ilomäki, Eija Kuokkanen
* Tuotantopäällikkö: Raili Salmi 
* Apulaisohjaaja: Pauli Pentti
* Kamera-assistentti: Antti Härkönen
* Valaisijat: Olli Varja, Juha Puumalainen, Risto Laasonen, Mikko Mattila
* Stillkuvaaja: Sari Poijärvi
* Kuvaussihteerit: Elina Kivihalme, Erja Dammert
* Äänittäjän assistentti: Antti Ortamo
* Äänileikkaus: Olli Pärnänen
* Miksaus: Tom Forsström (SES:n elokuvaäänittämö), Jussi Olkinuora, Olli Pärnänen
* Rekvisitööri: Heikki Ukkonen
* Pääjärjestäjä: Ravil Salah
* Järjestäjä: Kari Laine
* Tuotantoassistentti: Kimmo Taavila
* Pukuassistentti: Irma Taivainen
* Catering: Erkki Lahti, Kari Pulkkinen, Fornitore Oy
* Tuotantosihteerit: Susanna Huuhka, Haije Alanoja
* Kirjanpitäjä: Sinikka Telaranta
* Konsultoiva dramaturgi: Esko Salervo
* Murreohjaaja: Mika Niemi
* Julkisuus: Erkki Astala
* Trikki- ja tekstikuvaus: Antti Lahtinen
* Musiikin miksaus: Jay Havanna, Olli Pärnänen
* Värimäärittely: Peter Retzlaff
* Negatiivileikkaus: Pia Svedlund
* Kalusto: Filmfotograferna Oy, Villealfa Filmproductions Oy, Joson Ab
* Muusikko: Jay Havanna (syntetisaattorit, samplerit
* Lavasterakentaja: Jukka Anttonen

## Arvioita
*Helsingin Sanomien* kriitikko Mikael Fränti kirjoitti elokuvan olevan juuri sellainen, jota Suomessa oli vuosia odotettu: ”Veturimiehet heiluttaa liikuttaa, koskettaa, repäisee itkemään, jos katsoja pystyy kerrankin luopumaan kyynisestä ja vähättelevästä asenteestaan. Sitä ei kannata mennä kokemaan viileän älyllisin asein, sillä se kulkee tunteita hellien tässä ajassa, välittää nuoruuden kieltä, puhuu aidosti ja todesti. Se on luonteva mutta rikas katsoa.” *[[Video-opas|Video-oppaassa]]* vuodelta 1994 Olavi Similä sanoi elokuvan tyylikkään toteutuksen ja luontevan kerronnan paikkaavan juonen ja henkilöhahmojen ohuutta. Häneltä *Veturimiehet heiluttaa* sai neljä tähteä viidestä, mikä vastaa sanallista arviota ”erinomainen”.

## TV-esitykset

## Lähteet
Reformaation päivä

**Reformaation päivä**, *Uskonpuhdistuksen muistopäivä* on Suomen evankelis-luterilaisessa kirkossa 22. sunnuntai helluntaista. Tällöin muistellaan uskonpuhdistusta. Liturgisena värinä toimii vihreä. Ensimmäinen lukukappale on joko Jes. 33:20–22 tai Jer. 3:14–15. Toinen lukukappale voi olla sekä Room. 1:16–17 että Ef. 6:10–18. Evankeliumina toimii Joh. 4:46–53.

Päivän nimi Suomen evankelis-luterilaisessa kirkossa oli vuoteen 2021 Uskonpuhdistuksen muistopäivä, mutta vuoden 2021 Kirkolliskokous muutti sen Reformaation päiväksi. Muutoksen tarkoitus oli kohdistaa huomio historiallisesta tapahtumasta omana aikanamme tapahtuvaan kirkon uudistamiseen ja siihen, että eri kirkkojen kristityt ovat samalla puolella, eivät toisiaan vastaan.

Saksassa uskonpuhdistuksen muistopäivä (Reformationstag) on 31. lokakuuta. Se on vapaapäivä useissa Saksan osavaltioissa. Ruotsin kirkossa uskonpuhdistuksen päivä on liitetty seksagesimasunnuntaihin.

## Lähteet

## Aiheesta muualla

* Suomen evankelis-luterilainen kirkko: Uskonpuhdistuksen muistopäivä
Pentti Lahti (muusikko)

**Pentti Lahti** (s. 5. elokuuta 1945) on pitkän uran luonut saksofonisti. Saksofonin lisäksi ”kahdentoista puhaltimen Pena” hallitsee klarinetit, huilut sekä erinäisen määrän harvinaisia pillejä ja muita puhaltimia. Lahti on soittanut UMO Jazz Orchestrassa jo sen perustamisesta asti, vuodesta 1975. Lahdelle myönnettiin Yrjö-palkinto vuonna 1983.
__NOTOC__
## Valikoitu diskografia
### Jukka Gustavson Organ Fusion Band
*
*
### Pentti Lahti
*
*

### Saxperiment
*
### Mircea Stan/Pentti Lahti Duo
*

## Lähteet
Kerpen

**Kerpen** on kaupunki Nordrhein-Westfalenin osavaltiossa, läntisessä Saksassa. Se sijaitsee Erftjoen varrella, noin 20 kilometriä lounaiseen Kölnin suurkaupungista. Kerpen kuuluu Kölnin hallintopiiriin ja Rhein-Erft-Kreisin piirikuntaan. Vuoden 2022 lopussa kaupungin asukasluku oli 67&nbsp;239. Sen pinta-ala on 113,98 neliökilometriä ja asukastiheys 590 as./km².

Kerpenille myönnettiin kaupunginoikeudet vuonna 1941. Nykyisen muotonsa kaupunki sai vuonna 1975, kun Kerpen ja Blatzheim, Buir, Manheim, Mödrath, Türnich, Brüggen, Balkhausen, Sindorf sekä Horrem liitettiin yhteen. Kerpenin nähtävyyksiin lukeutuu muun muassa linnat Burg Bergerhausen, Schloss Lörsfeld ja Schloss Türnich. Sillä on ystävyyskaupunkitoimintaa Puolan Oświęcimin () ja Belgian Sankt Vithin kanssa.

## Lähteet

## Aiheesta muualla

* Kerpenin kaupungin viralliset sivut
Leena Vähäkylä

**Leena Vähäkylä** (s. 1960) on helsinkiläinen tietokirjailija. Hän on kirjoittanut neljä mielenterveysaiheista tietokirjaa, joista uusin on Sairastunut mieli - Miten sen kanssa voi elää ja selviytyä (Gaudeamus 2021). Aikaisemmin hän on kirjoittanut kirjat *Mieli keinussa – Tarinoita masennuksesta ja maniasta* (Kirjapaja 2004), *Hoidossa vai heitteillä? Mielenterveyspotilaana Suomessa* (Minerva 2006) ja *Työtä tehden – mielenterveyskuntoutuja työelämässä* (Kirjapaja 2009). Vähäkylä on kirjoittanut myös tunnetun hämähäkkitutkijan Pekka T. Lehtisen kanssa tämän elämäkerran Hämähäkkimiehen seikkailut (BoD 2019).
 
Vähäkylä oli  Suomen Akatemian ja Gaudeamuksen *Tutkitusti*-kirjasarjan päätoimittaja. Kahdeksan kirjan sarjasta hän toimitti kirjan *Venäjän palatseissa ja kaduilla* (2015) yhdessä Markku Kivisen kanssa, *Ketä kiinnostaa?* (2013) yhdessä Jukka Reivisen kanssa ja *Kansan terveys, yksilön hyvinvointi* (2012), samoin Jukka Reivisen kanssa. Syksyllä 2015 ilmestyi asumista käsittelevä kirja *Kaikki kotona?*, joka on toimitettu yhdessä Jouni Häklin ja Risto Vilkon kanssa. Syksyllä 2017 ilmestyi *Oppimisen tulevaisuus*, joka myös on toimitettu Risto Vilkon ja Hannu Savolaisen kanssa. Syksyllä 2018 ilmestyi *Kiveen hakattu? Pyhät tekstit ja perinteet muutoksessa*. Kirja on toimitettu yhdessä Martti Nissisen kanssa.

Vähäkylä toimi Suomen Akatemian viestintäasiantuntijana vuosina 1998-2025. Sitä ennen hän työskenteli vuosina 1996-1998 Pohjois-Karjalan ja Itä-Suomen lääninhallitusten tiedottajana. Toimittajana hän työskenteli eri medioissa vuosina 1984-1996. 

## Lähteet
Portugalin Grand Prix 1990

**Portugalin Grand Prix 1990** oli Formula 1 -sarjan osakilpailu, joka ajettiin 23. syyskuuta 1990 Estorilin radalla Portugalissa. Kilpailun voitti Ferrarilla ajanut Nigel Mansell, jolle voitto oli kauden ensimmäinen. Kilpailun aikana johdossa olivat Ayrton Senna, Gerhard Berger ja Nigel Mansell. 

## Tulokset

## Muuta

*Paalupaikka: Nigel Mansell – 1.13,557
*Nopein kierros: Riccardo Patrese – 1.18,306 (kierroksella 56)
*Kilpailu lopetettiin Alex Caffin ja Aguri Suzukin kolarin takia.
*kymmenes Portugalin Grand Prix
*Nigel Mansellin 150. Grand Prix
*Satoru Nakajiman 50. Grand Prix
*Ferrarin 110. paalupaikka

## Lähteet
Lenny Pickett

**Lenny Pickett** (s. 1954 Las Cruces New Mexico Yhdysvallat) on yhdysvaltalainen multi-instrumentalisti, joka on tullut tunnetuksi muun muassa Tower of Powerin saksofonistina. Vuodesta 1985 hän on ollut Saturday Night Live -televisio-ohjelman yhtyeen jäsen ja vuodesta 1995 sen musiikillinen johtaja.

Pickett on käynyt koulua vain pakollisen vähimmäismäärän eikä hänellä juuri ole musiikinopintojakaan. Jo uransa alkuaikoina hän esiintyi Elton Johnin kanssa. Hän on myös tehnyt sovituksia David Bowielle, Talking Headsilla ja Laurie Andersonille ja soittanut saksofonia heidän kanssaan. Hän on säveltänyt omalle yhtyeelleen Borneo Hornsille ja saanut toimeksiantoja säveltää monenlaisille yhtyeille, teattereille ja tehnyt yhteistyötä tanssijoiden, runoilijoiden ja ohjaajien kanssa.

Hän opettaa jazzsaksofonia New Yorkin yliopistossa.

## Diskografiaa

* Tower of Power – Tower of Power
* Tower of Power – Oakland Zone
* Tower of Power – Urban Renewal
* Tower of Power – In The Slot
* Tower of Power – Live and In Living Color
* Elton John – Caribou
* Elton John – Victim of Love
* Madonna – Like a Virgin
* Lenny Pickett – Borneo Horns
* David Bowie – Tonight
* David Bowie – Never Let Me Down

### Soololevy
*Lenny Pickett with the Borneo Horns, 1987, Carthage Records, CGCD7001 AD

## Aiheesta muualla
*Lenny Pickett elämänvaiheet 
*Mike Zwerinin artikkeli Lenny Pickettistä
Charles Bachman

**Charles W. ”Charlie” Bachman** (11. joulukuuta 1924 Manhattan, Kansas, Yhdysvallat – 13. heinäkuuta 2017 Lexington, Massachusetts, Yhdysvallat) oli yhdysvaltalainen tietojenkäsittelytieteilijä. Hän valmistui Michigan State Collegesta ja  Pennsylvanian yliopistosta. 

Bachmanille myönnettiin Turing-palkinto vuonna 1973 tietokantateknologian kehittämiseen vaikuttamisesta. Hän sai vuonna 1978 British Computer Society Distinguished Fellow -arvon, joka on myönnetty vain parillekymmenelle henkilölle.

Bachman oli tietokantojen hallintajärjestelmien asiantuntija ja kannatti CODASYLin verkkomallin tietokantoja, toisin kuin relaatiomallin kehittäjä Edgar F. Codd. Bachman kehitti tietorakenteen kuvaamiseen Bachman-diagrammin. Vuonna 1963 otettiin käyttöön Bachmanin General Electricille kehittämä Integrated Data Store (IDS). IDS myös vaikutti CODASYLin työhön.

Bachman sai Yhdysvalloissa kuusitoista patenttia ja Britanniassa yhden. Bachman Information Systems Inc. perustettiin 1. huhtikuuta 1983. Charles Bachman jatkoi uraansa vanhuuden päiviinsä saakka. Hänellä oli yli puolivuosisatainen avioliitto Connie Hadleyn kanssa.

## Lähteet
Grayn anatomia

**Grayn anatomia** (*Henry Gray’s Anatomy of the Human Body* tai *Gray’s Anatomy*) on brittiläisen Henry Grayn (1827–1861) alkujaan 1850-luvulla julkaisema ihmisen anatomiaa käsittelevä teos. Grayn anatomiaa pidetään yhtenä alan perusteoksista.

Henry Gray opiskeli umpieritysrauhasten ja pernan kehitystä, ja vuonna 1853 hänet nimitettiin anatomian luennoitsijaksi *St. George’s Hospital Medical School* -nimiseen kouluun Lontoossa. Vuonna 1855 hän esitti kollegalleen Henry Vandyke Carterille ideansa tuottaa oppikirja lääketieteen opiskelijoille.

Ensimmäinen painos ilmestyi Isossa-Britanniassa vuonna 1858 nimellä *Gray’s Anatomy: Descriptive and Surgical*. Grayn kuoltua isorokkoon 34-vuotiaana hänen teostaan ovat täydentäneet muut tutkijat. Marraskuussa 2004 ilmestyi teoksen 39. brittiläinen painos. Samana vuonna ilmestyi *Gray’s Anatomy for Students* -niminen teos.

## Vaikutus populaarikulttuuriin
Grayn anatomiaan viitataan useissa populaarikulttuurin teoksissa; esimerkiksi *[[Greyn anatomia]]* -televisiosarjan nimi viittaa kyseiseen teokseen. Lisäksi Steven Soderbergh on ohjannut vuonna 1996 elokuvan, jonka on saanut nimensä tästä teoksesta.

## Aiheesta muualla

*Bartleby.com – Grayn anatomian v. 1918 painos (e-kirja)
Outlaw (albumi)

__NOTOC__
**Outlaw** on Alabama 3:n viides studioalbumi, joka julkaistiin 23. toukokuuta 2005.

Albumi debytoi Britannian albumilistan sijalla 83.

## Kappaleet
#
#
#
#
#
#
#
#
#
#
#
#

## Arvostelut
* The Guardian: 
* Soundi: 

## Lähteet
Luettelo Alpes-de-Haute-Provencen kunnista

Tämä on **luettelo [[Alpes-de-Haute-Provence]]n departementin kunnista** Ranskassa. Departementissa on 200 kuntaa.
DJ Hugo

**DJ Hugo** on suomalainen vuonna 1993 K-Tel International Finlandin julkaisema kokoelma-albumi. Albumi julkaistiin CD:nä, LP:nä ja C-kasettina. Ilmestymisvuonnaan jokaisesta myydystä albumista ostaja tuki Lastenklinikoiden Kummien "Lapsen tähden "-kampanjaa yhdellä markalla.

## Sisältö
Kokoelma-albumilla on 12 kappaletta, joista suurin osa käsittää sen ajan suosiossa ollutta eurodancemusiikkia. Kappaleiden välissä on Harri Hyttisen esittämän Hugo-hahmon spiikkauksia, sekä esittelyjä tulevista kappaleista. Levyllä on myös neljä Hugo-aiheista musiikkikappaletta, joista yksi on Yle TV2-kanavalla vuosina 1993–1995 esitetyn *[[Hugo (televisio-ohjelma)|Hugo]]* -peliohjelman suomenkielinen tunnuskappale.   

### Kappaleet
# Kata & Hugo: 
# DJ Bobo; 
# Ace of Base: 
# Taru Valkeapää & Hugo: 
# Kingston Club: 
# Double You: 
# Kata & Hugo: 
# Slotmachine featuring Gemini 7: 
# B.A. Zone: 
# Jamtronic: 
# Tempo Rubato: 
# Otto A.. laulajana Totti: 

## Arvioita
Helsingin Sanomien toimittaja Pirkko Kotiranta arvioi tammikuussa 1994 tehdyssä lehtiartikkelissa *DJ Hugo* -albumia "sekalaiseksi ja huolimattomaksi disko-koosteeksi muutamin löysin Hugo-spiikein höystettynä".

## Lähteet
Powerhouse (Deep Purplen albumi)

**Powerhouse** on Deep Purplen kokoelmalevy, joka sisältää ennen julkaisemattomia konsertti- ja studioäänityksiä vuosilta 1969–1973.

## Kappaleet

*Painted Horse (studio 1972)
*Hush (live 1969)
*Wring That Neck (live 1969)
*Child In Time (live 1969)
*Black Night (live 1972)
*Cry Free (studio 1970)

## Muusikot

*Ritchie Blackmore: kitara
*Ian Gillan: laulu, lyömäsoittimet
*Roger Glover: basso
*Jon Lord: urut, kosketinsoittimet
*Ian Paice: rummut
New, Live & Rare Vol. 1–3

**New, Live & Rare** on kolmiosainen ep-sarja, joka sisältää Deep Purplen harvinaisempaa studio- ja livemateriaalia. 

## Kappaleet

**EP 1:**

*Black Night (live 1972)
*Painted Horse (studio 1972)
*When A Blind Man Cries (studio 1971)

**EP 2:**

*Burn (edit 1974)
*Coronias Redig (studio 1973)
*Mistreated (live 1975)

**EP 3:**

*Smoke On The Water (live 1972)
*The Bird Has Flown (BBC 1969)
*Grabsplatter (BBC 1970)

## Muusikot

*Ritchie Blackmore: kitara
*Jon Lord: urut, kosketinsoittimet
*Ian Paice: rummut
*Ian Gillan: laulu, lyömäsoittimet (EP 1 & 3)
*Roger Glover: basso (EP 1 & 3)
*David Coverdale: laulu (EP 2)
*Glenn Hughes: basso, laulu (EP 2)
Kirkkotekstiili

**Kirkkotekstiili** eli *paramentti* on tekstiilituote, joka on sijoitettu kirkkotilaan tai jota käytetään jumalanpalveluksen yhteydessä. Kirkkotekstiilit jaetaan yleisesti kolmeen osaan: liturgiset asut, ehtoollisen viettoon käytetyt tekstiilit sekä alttarin ja saarnastuolin tai ambon koristeluun käytetyt tekstiilit.

Kirkollisilla tekstiileillä, parementeilla on kautta aikojen ollut tärkeä merkitys kristillisen jumalanpalveluksen arvon kohottajana ja kirkkojen kaunistuksena. Ne ovat jumalanpalvelusten viettoon, kirkon koristukseen ja pappien vaatetukseen liittyviä tekstiilejä, joilla on myös vertauskuvallinen merkitys. Kirkkotekstiileissä noudatetaan kirkkovuoden mittaan kunkin ajankohdan liturgisia värejä ja käytetään asiaankuuluvia kristillisiä symboleja. 

Kirkkotekstiilejä on käytetty jo kirkon alkuaikoina, ja ne ovat pitkän kehityksen tulos. Kirkon historian alussa ei ollut mitään erityisiä kirkollisia asuja tai kirkkotekstiilejä.  Antiikin arkivaatetukseen pohjautuvia liturgisia vaatteita alettiin käyttää 400-500-luvulla. Vähitellen jumalanpalveluksia viettävien henkilöiden pukeutumiseen alkoi tulla tehtävien mukaisia eroja.  

Reformaatio ei katkaissut Ruotsissa ja Suomessa kirkkotekstiilien ja liturgisten asujen käyttöä, vaan lähinnä karsi erilaisten tekstiilien lukumäärää. Suomen evankelis-luterilaisessa kirkossa käytettäviä liturgisia tekstiilejä ovat muun muassa antependium eli alttarivaate ja saarnatuolin kirjaliina. Ehtoollisen vietossa ovat käytössä kalkkiliina (velum) ja korporaaliliina (corporale). Ehtoollisella käytettäviin tekstiileihin voi kuulua myös korporaalin säilytykotelo bursa sekä palla. 

Pappien vaatetukseen kuuluu alba, rökliini, messukasukka, stola ja kuorikaapu. 

Ortodoksisissa kirkoissa käytetään myös kirkkotekstiilejä. Niiden kehitys, eri tekstiilien määrä ja käyttö eroavat merkittävästi läntisten kirkkojen perinteestä.

## Lähteet

## Aiheesta muualla
* Päikki Priha: Kirkkotekstiilit – katkeamaton perinne, muuttuva kuvamaailma . Teoksesta 
* Ulla Karsikas: Kirkkotekstiilit – taidetta vai taivaallisia tarvikkeita? Kirkkotekstiilien asema taiteen kentässä. Pro gradu -tutkielma. Jyväskylän yliopisto, 2010. (PDF)
When We Rock, We Rock, and When We Roll, We Roll

**When We Rock, We Rock, and When We Roll, We Roll** on Deep Purplen kokoelma-albumi vuodelta 1978. Sen julkaisi yhtyeen Amerikan levy-yhtiö Warner Bros. 

## Kappaleet
#
#
#
#
#
#
#
#

## Muusikot

*Ritchie Blackmore: kitara
*Jon Lord: urut, kosketinsoittimet
*Ian Paice: rummut
*Ian Gillan: laulu, lyömäsoittimet (1, 5, 7, 8)
*Roger Glover: basso (1, 5, 7, 8)
*Rod Evans: laulu (2, 3, 6)
*Nick Simper: basso (2, 3, 6)
*David Coverdale: laulu (4)
*Glenn Hughes: basso, laulu (4)
Sinfonia nro 2 (Beethoven)

Ludwig van Beethovenin **sinfonia nro 2** D-duuri (op. 36) valmistui vuosina 1801–1803.

Beethoven lähti Heiligenstadtiin vuonna 1802 kuuroutensa vuoksi. Siellä hän aloitti varsinaisen toisen sinfoniansa sävellystyön. Hänen olisi ollut tarkoitus jo aikaisemmin siirtyä klassismista uuteen tyylilajiin, mutta hän siirtyi siihen vasta kolmannessa sinfoniassaan. Toinen sinfonia ensiesitettiin Theater an der Wienissä 5. huhtikuuta 1803. Sinfonia on omistettu Ruhtinas Lichnowskylle.

## Osat

Sinfonia kestää noin 36 minuuttia.
# Adagio molto — Allegro con brio
# Larghetto
# Scherzo: Allegro
# Allegro molto.

## Aiheesta muualla
* Symphony No.2, Op.36 (Beethoven, Ludwig van) IMSLP / Petrucci Music Library
Sivuaine

**Sivuaine** on yliopistotutkintoon kuuluva opintokokonaisuus, jonka opiskelija suorittaa pääaineen lisäksi. Tavallisesti sivuaine on jollain tavalla pääaineopintoja tukeva aine. Sivuaineen laajuus vaihtelee yliopistoittain ja saattaa laajuudeltaan olla yhtä suuri kuin pääaine.

Helsingin yliopistossa puhutaan nykyään sivuaineiden sijaan toisen tieteenalan opinnoista sekä pääaineiden sijaan koulutusohjelmista ja niiden opintosuunnista.

## Lähteet
Braine-le-Château

**Braine-le-Château** (, ) on kunta Belgiassa, Vallonian Brabantin provinssissa. Kunnan pinta-ala on 22,7 neliökilometriä. 1. tammikuuta 2007 kunnassa asui 9&nbsp;517 asukasta ja asukastiheys oli 419&nbsp;as./km². Kunnan pormestarina toimii Gérard Lemaire.

Kunnassa sijaitsee myös kylä nimeltään Wauthier-Braine ().

Braine-le-Châteaussa on säilynyt paljon keskiaikaisia rakennuksia. 

## Kuvia


Tiedosto:Braine-le-Château JPG01.jpg|*Maison du Bailli* (mylly)
Tiedosto:Braine-le-Château JPG05.jpg|Binchfortin maatila (1500-luku)
Tiedosto:Braine-le-Château CH1c JPG.jpg|herraskartano
Tiedosto:Braine-le-Château JPG02.jpg|*Moulin banal*


## Lähteet

## Aiheesta muualla

* Kunnan kotisivut
Shia LaBeouf

**Shia Saide LaBeouf** (laus. /ʃaɪə ləˈbʌf/; s. 11. kesäkuuta 1986 Los Angeles, Kalifornia, Yhdysvallat) on yhdysvaltalainen Daytime Emmy -palkittu näyttelijä, joka tuli tunnetuksi teini-ikäisenä televisiosarjasta *[[Even Stevens]]* sekä myöhemmin elokuvista kuten *[[Transformers (elokuva)|Transformers]]*, *[[Indiana Jones ja kristallikallon valtakunta]]* ja *[[Paranoia (vuoden 2007 elokuva)|Paranoia]]*.

## Elämäkerta
LaBeouf syntyi vuonna 1986 Los Angelesissa Jeffrey LaBeoufille ja Shayna Saidelle. Hänen vanhempansa ovat eronneet, ja Shia on asunut äitinsä luona Los Angelesissa. Hän aloitti uransa stand up -koomikkona lähipaikoissa, kuten kahviloissa ja ravintoloissa.

### Ura
Näyttelemiseen LaBeouf innostui nähdessään ystävänsä esiintyvän televisiosarjassa *[[Tohtori tuli kaupunkiin]]*. Etsittyään itselleen agentin LaBeouf esiintyi jo vuonna 1999 ensimmäisessä pääosassaan televisiosarjassa *[[Even Stevens]]*, jossa hän esitti Louis Stevensiä. Sarja kesti aina vuoteen 2003 asti, jonka aikana LaBeouf palkittiin Daytime Emmyllä. Sarjan jälkeen hän esiintyi useissa elokuvissa, kuten *[[Charlien enkelit: Kurvit suoriksi]]*, *[[I, Robot (elokuva)|I, Robot]]*, *[[Constantine (elokuva)|Constantine]]* ja *[[Paranoia (vuoden 2007 elokuva)|Paranoia]]*. LaBeoufin toinen merkittävin rooli oli päärooli vuonna 2007 elokuvassa *[[Transformers (elokuva)|Transformers]]*, josta hänet palkittiin muun muassa Teen Choice -palkinnolla vuonna 2007. Hän ääninäytteli hahmoaan lisäksi elokuvaan perustuvassa videopelissä *[[Transformers: The Game]]*.

LaBeouf esiintyi myös elokuvassa *[[The Battle of the Shaker Hights]]*, jonka tekemistä kuvattiin ohjelmaan *Haluatko leffaohjaajaksi?* (*Project Greenlight*). LaBeouf oli pääosassa vuonna 2008 ensi-iltansa saaneessa *[[Indiana Jones ja kristallikallon valtakunta]]* -elokuvassa.

### Taideprojektit
Näyttelemisen ohella LaBeouf on työskennellyt monessa taideprojektissa brittiläisen Luke Turnerin ja suomalaisen Nastja Säde Rönkön kanssa. Projekteja on ollut muun muassa *#IAMSORRY*, jossa LaBeouf käveli julkisissa tapahtumissa paperipussi päässä tai *#ALLMYMOVIES*, jossa LaBeouf katsoi kaikki elokuvansa yhtäjaksoisesti.

Huhtikuussa 2017 taiteilijaryhmä aloitti *#ALONETOGETHER* -projektin, jossa taiteilijat asuivat kuukauden eri mökeissä Suomen Lapissa ilman yhteyksiä ulkomaailmaan paitsi Helsingin Kiasma-museoon lähetetty live-nauhoite. Kiasman yleisö oli kolmen mikrofonin kautta yhteydessä mökin asukkaisiin, taiteilijat kirjoittivat yleisölle tekstiviestejä.

## Filmografia

## Lähteet

## Aiheesta muualla

*
Kontula (täsmennyssivu)

**Kontula** voi tarkoittaa:

## Paikkoja
*Kontula, lähiö ja Mellunmäen osa-alue Itä-Helsingissä.
*Kontula, kylä entisen Vuokselan kunnan luovutetulla alueella

## Henkilöitä
*Aino Kontula (s. 1941), kirjailija ja opettaja
*Anna Kontula (s. 1977), sosiologi ja Vasemmistoliiton kansanedustaja
*Ilkka Kontula (s. 1945), kirjailija
*Kimmo Kontula (s. 1950), lääkäri ja sisätautiopin professori
*Leo Kontula (1953–2020), dramaturgi, ohjaaja, näytelmäkirjailija ja suomentaja
*Manu Kontula (1873–1931), SDP:n kansanedustaja
*Martta Kontula (salanimi *Martti*, 1908–2006), näyttelijä ja sanoittaja
*Osmo Kontula (s. 1951), sosiologi, seksologi ja tietokirjailija, tutkimusprofessori
*Pentti Kontula (1930–1987), nyrkkeilijä
*Timo Kontula (1916–1998), yritysjohtaja, kauppaneuvos
Habermas

**Habermas** on muun muassa seuraavien henkilöiden sukunimi:

* Gary Habermas (s. 1950), yhdysvaltalainen teologi, filosofi ja kristinuskon apologeetikko
* Jürgen Habermas (1929–2026), saksalainen filosofi ja yhteiskuntateoreetikko
* Rebekka Habermas (1959–2023), yhdysvaltalainen historioitsija, Jürgen Habermasin tytär.
Radoslav Nesterovič

**Radoslav "Rasho" Nesterovič** (s. 30. toukokuuta 1976 Ljubljana) on slovenialainen ammattilaisuransa lopettanut koripalloilija.

## NBA-ura
Nesterovič aloitti NBA-uransa 1998 Minnesota Timberwolvesin riveissä. Hän edusti seuraa viisi kautta. Vuosina 2003–2006 hän pelasi San Antonio Spursissa ja vuosina 2006–2008 Toronto Raptorsissa. Kesällä 2008 hänet myytiin Indiana Pacersiin. Nesterovič pelasi NBA:ssa 811 runkosarjaottelua ja 64 pudotuspeliä.

## Aiheesta muualla
* NBA:n pelaajaprofiili 
* Euroliigan pelaajaprofiili
Etapit 11–21 Espanjan ympäriajossa 2007

Vuoden 2007 Espanjan ympäriajon etappien 11–21 tulokset:

## Etappi 11 – 12. syyskuuta 2007: [[Oropesa del Mar]] – [[Algemesí]], 190&nbsp;km

## Etappi 12 – 13. syyskuuta 2007: [[Algemesí]] – [[Hellín]], 167&nbsp;km

## Etappi 13 – 14. syyskuuta 2007: [[Hellín]] – [[Torre-Pacheco]], 150&nbsp;km

## Etappi 14 – 15. syyskuuta 2007: [[Puerto Lumbreras]] – [[Villacarrillo]], 205&nbsp;km

## Etappi 15 – 16. syyskuuta 2007: [[Villacarrillo]] – [[Granada]], 205&nbsp;km

## Etappi 16 – 18. syyskuuta 2007: [[Jaén]] – [[Puertollano]], 165&nbsp;km

## Etappi 17 – 19. syyskuuta 2007: [[Ciudad Real]] – [[Talavera de la Rein]], 175&nbsp;km

## Etappi 18 – 20. syyskuuta 2007: [[Talavera de la Reina]] – [[Ávila]], 154&nbsp;km

## Etappi 19 –21. syyskuuta 2007: [[Ávila]] – [[Alto de Abantos]], 135&nbsp;km

## Etappi 20 – 22. syyskuuta 2007: [[Villalba]], 25&nbsp;km (aika-ajo)

## Etappi 21 – 23. syyskuuta 2007: [[Rivas Vaciamadrid]] – [[Madrid]], 100&nbsp;km

## Katso myös
*Espanjan ympäriajo 2007
*Etapit 1–10 Espanjan ympäriajossa 2007
Laysaninsorsa

**Laysaninsorsa** (*Anas laysanensis*) on äärimmäisen uhanalainen pienikokoinen sorsalintu.

## Koko ja ulkonäkö

Laysaninsorsa kasvaa noin 40&nbsp;cm pitkäksi. Pää on tummanruskea, vihreään vivahtava. Silmän ympärillä on valkoinen, leveä, epätasainen rengas. Muu osa vartalosta on kastanjanruskean ja tummanruskean läikikäs. Koiraan nokka on vihreä, naaraan ruskeankeltainen.

## Levinneisyys
Laysaninsorsa on endeeminen laji Havaijin saaristossa. Nykyisin niitä on jäljellä enää kolmella eristyneellä saarella.

## Lähteet
Erkki Korpi

**Erkki Matias Korpi** (26. helmikuuta 1920 Pirkkala – 6. toukokuuta 1988 Pirkkala) oli suomalainen maanviljelijä ja Mannerheim-ristin ritari, sodan aikana arvoltaan sotamies. Hänet ylennettiin myöhemmin reservissä alikersantiksi ja lopulta kersantiksi. Hän oli naimisissa ja hänellä oli yksi lapsi.

Korpi oli jatkosodassa konepistoolimiehenä Jalkaväkirykmentti 7:n toisen pataljoonan (II/JR 7) jääkärijoukkueessa aina Äyräpäässä tapahtuneeseen haavoittumiseensa 23. kesäkuuta 1944 asti. 

Korpi nimitettiin Mannerheim-ristin ritariksi 21. marraskuuta 1943 numerolla 125. 2. divisioonan komentaja kenraalimajuri Ilmari Martola perusteli ritariksi nimittämisehdotustaan muun muassa seuraavasti: "Sotamies Erkki Matias Korpi on toiminut aivan sodan alusta saakka konepistoolimiehenä. Tällöin hän on osoittanut erittäin suurta rohkeutta ja kylmäverisyyttä kaikissa taistelutilanteissa."

## Mannerheim-ristin perustelut
”*Ylipäällikkö on pvm:llä 21.11.43 nimittänyt Vapaudenristin 2. luokan Mannerheim-ristin ritariksi sotamies Erkki Matias Korven.*

*Sotamies Korpi on sodan alusta alkaen toiminut jääkärijoukkueessa konepistooliampujana ja on hän osoittanut suurta rohkeutta ja kylmäverisyyttä kaikissa tilanteissa, joista mainittakoon: Tyrjän taistelujen aikana sotamies Korpi valtasi yksin vihollisen eräällä kukkulalla sijainneen konekiväärin, käänsi sen vihollista vastaan ja siten voimakkaasti tuki joukkueensa muita miehiä, jotka näin sotamies Korven ratkaisevan ja ripeän toiminnan vuoksi saivat tappioitta haltuunsa ylivoimaisen vihollisen miehittämän kukkulan. Kerran oli konetuliasein varustettu vihollinen pureutunut joukkojemme selustaan, jossa se tehokkaasti häiritsi huoltoliikennettä. Sotamies Korpi sai tällöin muutaman toverinsa kanssa tehtäväksi vihollisen tuhoamisen. Taitavasti edettyään partio pääsi lähelle vihollispesäkettä ja sotamies Korven tarkalla konepistoolitulella tuhottiin vihollinen viimeiseen mieheen. Huuhanmäen valtauksen aikana oli sotamies Korvelle yhdessä erään toverinsa kanssa uskottu Lahdenpohjaan vievän maantien varmistus. Noin 50-miehisen vihollisosaston oli onnistunut kiertää joukkojemme selustaan, mutta sotamies Korpi huomasi ajoissa vaaran, avasi tulen ylivoimaista vihollista vastaan, ja tuhosi suurimmaksi osaksi sen saaden haltuunsa mm. muutamia vihollisosastolla olleita ratsuhevosia. Niinsanottua Ojasen bunkkeria tuhottaessa oli sotamies Korpi varmimpana ja rohkeimpana miehenä pantu varmistamaan vihollisen taaimmista asemista johtavaa yhdyshautaa. Tällöin sotamies Korpi yksinään pidätti moninverroin ylivoimaista vihollista siksi, kunnes muut olivat ehtineet suorittaa räjäytyksen panostamistoimenpiteet. Viimeisenä miehenä sotamies Korpi sitten vetäytyi omalle puolelle. Taistelutekojensa ja vaatimattoman luonteensa vuoksi sotamies Korvella on tunnustettu asema joukkueessaan.*”

## Lähteet
* 
* 
* Matti Koskimaa 1996: Tyrjän rykmentti /  

### Viitteet
Rasalahti

**Rasalahti** eli **Novinka** () on maaseututaajama Leningradin alueella Tienhaaran kunnassa Venäjällä Suomen Neuvostoliitolle luovutetulla alueella. Se sijaitsee muutaman kilometrin päässä Viipurista länteen, Suomeen vievän E18-tien (M10) varrella. Asukasluku vuonna 2008 oli 299.

## Rasalahti Suomessa
Suomelle kuuluessaan Rasalahden kylä oli osa Viipurin maalaiskuntaa. Kylä sijaitsi Viipurinlahdesta länteen työntyvän Rasalahden  pohjukan ympärillä. Nykyisin Rasalahti on lähes umpeenkasvanut. Kylään kuului myös Lammassaari keskeltä Rasalahtea. Rasalahden naapurikyliä olivat Pien-Merijoki, Lahti, Kärki, Ahokas, Haankylä ja Naulasaari. Rasalahdella oli myös lyhyen matkaa rajaa Viipurin kaupungin kanssa.

Rasalahden halki kulki valtatie 7 Helsingistä Viipuriin. Kylän asutus oli keskittynyt valtatien molemmin puolin sekä tien ja merenlahden väliselle alueelle. Omaa kansakoulua Rasalahdessa ei ollut, vaan koulua käytiin läheisessä Kiiskilän kylän kansakoulussa. Vuonna 1937 Rasalahdessa oli 92 asukasta. Samana vuonna kylässä oli 315 ha metsää, 125 ha peltoa ja 20 ha niittyä. Kylässä toimi Rasalahden maidonmyyntiosuuskunta, joka myi maitonsa Valiolle Viipuriin.

### Sota-aika
Talvisodassa Rasalahti pysyi Suomen hallussa sodan loppuun asti, mutta Moskovan rauhassa se oli muun Viipurin maalaiskunnan mukana luovutettava Neuvostoliitolle. Asukkaat oli evakuoitu jo sodan aikana muualle Suomeen. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.

## Lähteet
*

### Viitteet
Cosmos Tango

**Cosmos Tango** oli helsinkiläinen yhtye, joka perustettiin vuonna 1995. Yhtye osallistui rockin SM-kisoihin vuonna 1997 ja voitti sen.

## Jäsenet
* Oliver Backman, (laulu) 
* Johan von Hertzen, (bassokitara) 
* Aki Trygg, (kitara)
* Emerson Burton, (kosketinsoittimet)
* Lari Takala (rummut)

## Julkaisut
* Helmi Mercury 558875-2 (cd) (1999)

## Aiheesta muualla
*
Victoriankonnamonni

**Victoriankonnamonni** (*Xenoclarias eupogon*) on äärimmäisen uhanalainen kalalaji, joka on sukunsa ainoa laji. Se elää vain Kenian Victoriajärven syvissä vesissä. Se on saattanut kuolla sukupuuttoon, ja viimeisin havainto lajista on vuodelta 1997. Kannan huonon tilan ovat aiheuttaneet vierasperäinen niilinahven (*Lates niloticus*), joka saalistaa ja syrjäyttää victoriankonnamonnia, Victoriajärven rehevöityminen ja mahdollisesti liikakalastus.

## Ulkonäkö ja koko
Victoriankonnamonni kasvaa noin 20&nbsp;cm pitkäksi.

## Lähteet
Kiiskilä (Viipurin mlk)

**Kiiskilä** oli kylä Viipurin maalaiskunnassa Suomen Neuvostoliitolle luovuttamalla aleella. Nykyisin Kiiskilän alue kuuluu Venäjän Leningradin alueen Viipurin piiriin, mutta alueella ei ole asutusta. Kiiskilä sijaitsi Viipurin maalaiskunnan länsiosassa Vahvialan vastaisella rajalla. Sen naapurikyliä olivat Viipurin maalaiskunnan alueella Vahvaniemi, Piispansaari, Porkansaari ja Ahokas. Kylässä sijaitsee Kiiskilän kartano.

## Asutus
Kiiskilä sijaitsi Viipurin maalaiskunnan länsirajalla Viipurinlahden rannalla. Kylän pohjoisosan kautta kulki valtatie 7. Vuonna 1937 Kiiskilässä oli 49 asukasta. Kiiskilän koulupiiriin kuuluvissa pikkukylissä oli asukkaita samana vuonna seuraavanlaisesti: Kärki 38, Lahti 23, Vahvaniemi 6 ja Mälkki 62 asukasta. Kiiskilässä oli kansakoulu ja Viipurin Osuusliikkeen myymälä. Kylässä toimi nuorisoseura ja marttayhdistys (per. 1934). Vuonna 1937 Kiiskilässä oli 622 ha metsää, 83 ha peltoa ja 25 ha niittyä.

## Kansakoulu
Kiiskilän kansakoulupiiri käsitti Kiiskilän lisäksi Ahokkaan, Haan, Kärjen, Lahden, Mälkin, Porkansaaren, Rasalahden ja Vahvaniemen kylät sekä osia Hapenensaaren kylästä. Vuonna 1939 Kiiskilän kansakoulussa oli 3 opettajaa ja 87 oppilasta.

## Historia
Talvisodan aikana Kiiskilän asukkaat evakuoitiin muualle Suomeen. Moskovan rauhassa Viipurin maalaiskunta Kiiskilä mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.

## Lähteet
*

### Viitteet
Kööpenhaminan Tivoli

**Kööpenhaminan Tivoli** on tanskalainen, maailman toiseksi vanhin huvipuisto. Se sijaitsee Kööpenhaminan keskustassa rautatieasemaa vastapäätä. Huvipuiston pinta-ala on kahdeksan hehtaaria, joka vastaa noin yhdeksää isoa kaupunkikorttelia. Tähän päivään mennessä noin 300 miljoonaa ihmistä on maksanut pääsymaksun Tivoliin. Vuosittain siellä käy noin 4,5 miljoonaa ihmistä.

Upseeri Georg Carstensen sai huvipuistolle kuninkaallisen toimiluvan ja yleisölle se avasi ovensa 15. elokuuta 1843 nimellä *Tivoli & Vauxhall*. Nimen loppuosa pudotettiin pois vuonna 2004. Alussa tivoliin kuului vain kaksi huvilaitetta: karuselli ja vuoristorata. Lisäksi siellä saattoi pelata pelejä kuten biljardia. Carstensen suunnitteli itse valtaosan huvipuiston paviljongeista ja ravintoloista. Jäljellä niistä ei ole enää ainoatakaan. Sen sijaan puinen vuoristorata vuodelta 1914 on yhä käytössä.

Tivoliin kuuluu kaikenikäisille suunnattujen huvilaitteiden lisäksi useita ravintoloita ja kahviloita ja siellä järjestetään komediateatterin esityksiä sekä konsertteja. Tivolin musiikkiperinteet aloitti säveltäjä ja kapellimestari Hans Christian Lumbye, joka tuli Tivolin musiikilliseksi johtajaksi perustamisvuonna 1843 ja toimi tässä tehtävässä 30 vuotta. Hänen sävellyksensä ***Samppanjagaloppi*** muodostui jo varhain Tivolin vuosittaisten avajaisten alkusävelmäksi, ja sitä se on edelleen.  

Tivoli on auki kesäkautena toukokuun ensimmäisestä päivästä syyskuun puoliväliin ja nykyisin myös marras-joulukuussa joulukarnevaalien merkeissä. Tivoli on kuuluisa näyttävästä iltavalaistuksestaan sekä koristuksistaan muun muassa halloweenin aikana. Tivolin vanhin, suurin ja suosituin laite on vuonna 1914 rakennettu Vuoristorata eli Rutschebane. Katettu rata on tehty vuoristoa muistuttavaksi maisemaksi. Se on 720 metrin pituinen ja suurin nopeus radalla on noin 50 km/h.   Rutschebane on maailman kolmanneksi vanhin puinen vuoristorata. Kesäkauden aikana sillä on 1,2 miljoonaa kävijää. 

## Katso myös
* Dyrehavsbakken
* Hans Christian Lumbye

## Lähteet

## Aiheesta muualla

* Kööpenhaminan tivoli
Mälkki

**Mälkki** tarkoittaa seuraavia:

*Mälkki, kylä entisessä Viipurin maalaiskunnassa

## Sukunimi
* Heikki Mälkki, (1924–2021), juristi, Helsingin hovioikeuden presidentti
* Pentti Mälkki, (s. 1940), Merentutkimusalaitoksen ylijohtaja, professori, Heikki Mälkin veli
* Susanna Mälkki, (s. 1969), kapellimestari ja sellisti, Pentti Mälkin tytär
* Yrjö Mälkki, (s. 1926), professori, elintarvikekemisti, Heikki Mälkin veli
Chelengk

**Chelengk** oli osmanien valtakunnan kunniamerkki. Itse kunniamerkki oli turbaanikoriste.

Sulttaani Selim III myönsi chelengkin amiraali Horatio Nelsonille Niilin taistelun jälkeen.

Chelengk oli jalokivikoru, joka symboloi Lordi Nelsonin merellisiä voittoja. Korussa oli kolmetoista timanttisädettä, jotka edustivat Ranskan laivastosta kaapattuja tai tuhottuja aluksia. Korun keskimmäinen timanttitähti pystyi pyörimään kellokoneiston avulla. Nelson käytti Chelengkiä hatussaan turbaanikoristuksena, mikä käynnisti samankaltaisten korujen suosion Englannissa. Chelengki muodostui pian hänen tunnusmerkikseen, ja sitä alettiin monistaa muotokuvissa ja rintakuvissa, aina nykypäivään asti.

Trafalgarin taistelun jälkeen Chelengk siirtyi Nelsonin perheelle, ja sitä käytettiin myös kuningatar Victorian hovissa. Vuonna 1895 se myytiin huutokaupassa, ja se päätyi lopulta Greenwichissä sijaitsevaan vastikään avattuun kansalliseen merenkulkumuseoon, jonka näyttelyssä se oli merkittävässä roolissa. Kesäkuussa 1951 jalokivi varastettiin, jonka seurauksena se katosi ikuisesti.

Vuonna 2017 kultaseppämestari Philip Denyer valmisti taidokkaan jäljennöksen Chelengkistä alkuperäisen mallin piirustusten perusteella. Hän käytti ainoastaan kiviä, jotka oli leikattu samana aikana kuin alkuperäisen Chelengkin valmistusvaiheessa. Denyer kiinnitti erityistä huomiota yksityiskohtiin ja sitoutui käyttämään perinteisiä käsityötekniikoita korun valmistuksessa.

## Lähteet
* Adkins, Roy & Adkins, Lesley: The War for All Oceans: From Nelson at the Nile to Napoleon at Waterloo, Abacus, 2007, , s. 38
* The National Maritime Museum website, noudettu 12.9.2007
### Viitteet
Kurenalan koulu

**Kurenalan koulu** oli Pudasjärven keskustaajamassa Kurenalla sijainnut peruskoulu, jossa opiskelivat keskustassa asuvat esikoululaiset sekä 1–6 luokkalaiset.

Koulurakennus valmistui vuonna 1956. Kunnassa siirryttiin peruskouluun vuonna 1972.

Koulu lakkautettiin vuonna 2016 Pudasjärven hirsikampuksen avauduttua.

Koulurakennusta alettiin purkaa syksyllä 2018. Työn edetessä koulusta paljastui suuri määrä asbestia, mikä on hidastanut purkamistöitä. Lisäksi ensimmäisenä purkutyön aloittanut yritys jätti talousvaikeuksien vuoksi purkutyön kesken, jolloin purkutöitä pääsi jatkamaan toinen yritys. Samalla tontilla missä koulurakennus oli sijaitsee nykyään vuonna 2021 avattu monitoimitalo Hyvän olon keskus Pirtti.

## Rakennukset
Vuonna 1956 valmistunut tiilirunkoinen Kurenalan koulu sijaitsi Kuusamontien (valtatie 20) ja Jukolantien–Rimmintien risteyksessä. Koulun yhteydessä on pallokenttä. U-muotoinen koulurakennus muodostuu kahdesta kolmikerroksisesta siivestä ja matalammasta siivestä, jossa on yhdistetty juhla- ja liikuntasali. Lisäksi tontilla on opettajien asuinkerrostalo, jossa asui parhaimmillaan kaksitoista perhettä, yhteensä yli kolmekymmentä henkeä.

## Lähteet
Aggregointi

**Aggregointi** on tilastotieteessä pienemmille havaintoyksiköille laskettujen tunnuslukujen yhdistämistä tai summaamista laajempien havaintoyksiköiden tasolle. Aggregaattisuureita tarkastellaan etenkin makrotaloustieteessä. Esimerkiksi inflaation laskemiseksi muodostetaan hintaindeksi, jossa aggregoidaan yksittäisten hyödykkeiden hinnat koko kansantalouden tasolle. Samoin esimerkiksi tuotetut aineelliset ja aineettomat hyödykkeet aggregoituvat mm. bruttokansantuotteeksi, palvelutasoksi sekä uusiksi työpaikoiksi ja hyvinvoinnin lisäykseksi.
Killer Croc

**Killer Croc** (joskus suomennettuna **Tappajakroko**) on DC Comicsin sarjakuvamaailmassa esiintyvä fiktiivinen rikollinen ja sarjakuvasankari Batmanin verivihollinen. Hahmo esiintyi ensi kerran *[[Batman (sarjakuva)|Batman]]*-sarjakuvalehden numerossa 357 maaliskuussa 1983. Hahmon ovat luoneet Gerry Conway ja Don Newton.

Hahmoa on tavattu Batmanin maailmassa harvoin, ja hahmon viimeisin esiintyminen on Warner Brosin elokuvassa Suicide Squad vuonna 2016.

## Historia
Killer Croc, oikealta nimeltään Waylon Jones syntyi Floridan slummialueella. Hänellä oli perinnöllinen sairaus, jonka vuoksi Waylonilla on suomuinen iho ja matelijan tapainen ulkonäkö. Häntä kiusattiin jo pienestä lähtien koulussa ja kotona, jonka seurauksena Waylon ryhtyi rikolliseksi. Hän vietti murrosikänsä nuorisovankilassa. Päästyään pois vankilasta, Waylon sai töitä karnevaalin sivunäytöksestä, jossa hän sai taiteilijanimekseen "Killer Croc." Jätettyään karnevaalin Waylon katosi julkisuudesta jälleen rikollisten alamaailmaan, jossa hän pääsi kaikkien tietoisuuteen, kun hän kiristi Mustekala-nimistä rikollista. Mustekala yritti koota Gothamin rikolliset yhteen, mutta Waylon ehti tappaa hänet ja otti lopullisesti uudeksi nimekseen Killer Croc.

Suomessa tämä tarina sai huipennuksensa Teräsmies-lehden numerossa 4/1984, jossa Crocia käsittelevä Batman-tarina julkaistiin lehden jatkosarjana nimellä "Kuristava ote".

Alunperin Killer Crocin sanottiin olleen vastuussa Jason Toddin vanhempien kuolemasta, mutta myöhemmissä tarinoissa tämä muutettiin siten, että Kaksinaama oli oikea syyllinen.

### Henkilötiedot
*Nimi: Waylon Jones
*Toimipaikka: Gotham City
*Ammatti: Rikollinen
*Siviilisääty: Naimaton
*Hiuksien väri: Ei ole
*Silmien väri: Punainen

## Voimat
Mutaation seurauksena hänellä on matelijan kyvyt ja yli-inhimilliset voimat, nopeus, ketteryys, kestävyys ja sisu.

## Muissa medioissa
### Videopelit
*Killer Croc esiintyy vuonna 2010 DC Universe Online -pelissä, jossa se ei ole pelattavana hahmona.
*Killer Croc on pelattava hahmo pelissä: Lego Batman: The Video Game
*Killer Croc esiintyy pomovastuksena 2009 vuonna julkaistussa pelissä, 
*Killer Croc tekee cameon pelissä .
*Killer Croc esiintyy pomovastuksena vuonna 2013 julkaistussa pelissä 

## Killer Crocia näytelleet
*Aron Kincaid (*[[Batman (vuoden 1992 animaatiosarja)|Batman]]* 1992)
*Brooks Gardner (*[[The New Batman Adventures]]* 1998)
*Ron Perlman (*[[Batman (vuoden 2004 animaatiosarja)|Batman]]* 2005)
*Adewale Akinnuoye-Agbaje (*[[Suicide Squad (elokuva)|Suicide Squad]]* 2016)
*Heidi Ben esittää naispuolista Killer Crocia sarjan *[[Batwoman]]* jaksossa "Loose Tooth".
Ertholmene

**Ertholmene** on pieni Tanskalle kuuluva linnoitettu saariryhmä Bornholmin koillispuolella Itämeressä. Ryhmän pääsaaret ovat Christiansø, Frederiksø ja Græsholm. Näistä kaksi ensimmäistä ovat asuttuja, Græsholm puolestaan on rauhoitettu lintujensuojelualue. Saariryhmä tunnetaan myös suurimman saarensa, Christiansøn nimellä. Saari on suoraan Tanskan puolustusministeriön alaisuudessa, eikä kuulu mihinkään kuntaan.

Lisäksi saariryhmään kuuluu useita pienempiä luotoja, tunnetuimpana Tanskan itäisin piste, Østerskær. 

## Aiheesta muualla

Christiansø:n kotisivu
Kärki

**Kärki** voi tarkoittaa seuraavia:

* kärki, geometriassa kappaleen osa
* kärki, heraldinen airutkuvion sukuinen tunnus

## Paikannimi
* Kärki, kaupunginosa Seinäjoella Suomessa
* Kärki, kylä entisessä Viipurin maalaiskunnassa Suomen Neuvostoliitolle luovuttamalla alueella Venäjällä

## Sukunimi
* Anna Kärki (1863–1934), näytelmäkirjailija ja pakinoitsija
* Arttu Kärki (s. 2004), jääkiekkoilija
* Ester Kärki (1883–1952), ruustinna ja lähetyssaarnaaja
* Frans Kärki (1884–1965), rovasti ja kansanedustaja
* Helvi Kärki (1906–2017), yksi pitkäikäisimmistä suomalaisista, kuollessaan 110-vuotias
*Ilmari Kärki (taiteilijanimi *Ibe*, s. 1999), rap-artisti
* Jarno Kärki (s. 1994), jääkiekkoilija
* Katja Kärki (s. 1985), kirjailija
* Kristina Jakobsson-Kärki (s. 1942), vaatesuunnittelija
* Laura Kärki (s. 1978), monitaiteilija
* Lauri Kärki (n. 1685–1726 tai 1727), soturi, sissijoukkojen päällikkö isonvihan aikana
* Maarit Leskelä-Kärki (s. 1973), suomalainen kulttuurihistorioitsija, professori
* Manu Kärki (s. 1947), tietokirjailija ja kotiseuduntutkija, kotiseutuneuvos
* Niilo Kärki (1897–1931), Akateemisen Karjala-Seuran puheenjohtaja ja pääideologi, Ylioppilaslehden päätoimittaja
* Niilo Kärki (1921–2010), Oulun yliopiston farmakologian professori
* Onni Kärki (s. 2003), amerikkalaisen jalkapallon pelaaja
* Otto Kärki (s. 1971), pituushyppääjä
* Pekka Kärki (s. 1940), rakennussuojelun asiantuntija
* Timur Kärki (s. 1971), diplomi-insinööri, yrittäjä ja yritysjohtaja
* Toivo Kärki (1915–1992), säveltäjä, sovittaja ja muusikko, Frans Kärjen poika
* Tuomas Kärki, verkkofootbag-pelaaja
* Usko Kärki (1912–1999), sotatuomari, kihlakunnantuomari ja hovioikeudenneuvos, Frans Kärjen poika.